Basarab Panduru l-a făcut praf pe Adrian Mititelu după ce FCU Craiova a retrogradat în Liga 2: ”Așa e când pentru tine toți sunt niște proști”
Oltenii au pierdut cu 1-3 în ultima etapă a play-off-ului Superligii României, la capătul unui meci în care galeria celor de la FCU Craiova a rupt scaunele și a scandat împotriva lui Adrian Mititelu.
Basarab Panduru l-a făcut praf pe Adrian Mititelu după ce FCU Craiova a retrogradat în Liga 2: ”Așa e când pentru tine toți sunt niște proști”
Basarab Panduru, fost internațional român, nu s-a ferit de cuvinte la adreas celor de la FCU Craiova și a ținut să-l pună la colț pe Adrian Mititelu cu o declarație acidă la adresa sa.
”Nici nu ştii ce să mai crezi. Niciodată la începutul campionatului nu te-ai fi gândit că o asemenea echipă, cu un asemenea prim 11, cu o asemenea bancă poate să fie în situaţia asta. De altfel, chiar te gândeai că poate termina pe locurile 6, 7, 8, 9. Vedeam multă calitate la echipa asta, jucători foarte buni.
Nu mă gândeam niciodată că retrogradează, dar când eşti cel mai deştept om din lume şi toţi de pe lângă tine sunt proşti, atunci n-are cum să se întâmple altceva. Cu toate astea, tot nu credeam că poate să fie in situaţia asta”, a spus Basarab Panduru, potrivit OrangeSport.
Cum arată clasamentul play-out-ului Superligii României
- 7. UTA Arad - 37 de puncte
- 8. Oțelul Galați - 36 de puncte
- 9. FC Hermannstadt - 34 de puncte
- 10. ”U” Cluj - 33 de puncte
- 11. Petrolul Ploiești - 29 de puncte
- 12. Poli Iași - 27 de puncte
- 13. Dinamo - 25 de puncte
- 14. FC Botoșani - 25 de puncte
- 15. FC Voluntari - 24 de puncte
- 16. FCU Craiova - 22 de puncte
Urmăriți SPORT.RO și pe Google News